Det har været en kold lørdag i det meste af Nordjylland. Og søndag er der ikke meget, der tyder på, at man kan lade hverken hue eller vanter ligge hjemme; det bliver nemlig igen koldt denne søndag, den første søndag i advent. Samtidig er der varsel om risiko for både tåge og glatte veje søndag morgen. Temperaturer ligger søndag morgen omkring og lidt under frysepunktet, og selv om der er chance for, at solen kigger frem i løbet af søndagen, så betyder det ikke, at temperaturerne stiger voldsomt. De vil som udgangspunkt fortsat ligge lige omkring frysepunktet i det meste af Nordjylland, dog kan der være chance for at temperaturen nogle steder sniger sig op på fem-ti grader som det højeste. Temperaturen kan natten til søndag falde til tre-fire graders frost, hvor det bliver koldest. I begyndelsen af den nye uge vil fronter fra nordvest bevæge sig ned over Danmark med regn, og for en stund bliver vejret mere ustadigt igen.
Søndag morgen er der risiko for tåge og glatte veje flere steder i Nordjylland. og hvis man bevæger sig uden for på en søndags-gå-tur, så er det en god ide at have den varme jakke på og huske såvel vanter som hue, for det bliver koldt den første søndag i advent.